รัฐบาลไทย-ข่าวทำเนียบรัฐบาล-กระทรวงศึกษาธิการชี้แจงกรณี เจ้าหน้าที่ฝ่ายความมั่นคงใน จชต. เรียกร้องให้ตรวจสอบกรณีทุจริตงบประมาณจ่ายเงิน สนับสนุนการศึกษา สำหรับโรงเรียนเอกชนในพื้นที่
วันจันทร์ที่ 19 พฤศจิกายน 2561
กระทรวงศึกษาธิการชี้แจงกรณี เจ้าหน้าที่ฝ่ายความมั่นคงใน จชต. เรียกร้องให้ตรวจสอบกรณีทุจริตงบประมาณจ่ายเงิน สนับสนุนการศึกษา สําหรับโรงเรียนเอกชนในพื้นที่
กระทรวงศึกษาธิการชี้แจงกรณี เจ้าหน้าที่ฝ่ายความมั่นคงใน จชต. เรียกร้องให้ตรวจสอบกรณีทุจริตงบประมาณจ่ายเงิน สนับสนุนการศึกษา สําหรับโรงเรียนเอกชนในพื้นที่
วันที่ 13 พฤศจิกายน 2561 นายการุณ สกุลประดิษฐ์ ปลัดกระทรวงศึกษาธิการ ชี้แจงกรณีเจ้าหน้าที่ฝ่ายความมั่นคงในจังหวัดชายแดนภาคใต้เรียกร้องให้ตรวจสอบกรณีทุจริตงบประมาณจ่ายเงินสนับสนุนการศึกษาสําหรับโรงเรียนเอกชนในพื้นที่ ในประเด็นดังนี้
1. ผลการตรวจสอบโรงเรียนเอกชนเป้าหมายหลายแห่งในจ.ปัตตานี สามารถตรวจยึดบัตรเอทีเอ็มที่ใช้คู่กับบัญชีเงินเดือนของครูในโรงเรียนได้จํานวน 23 ใบ โดยเป็นบัตรเอทีเอ็มของครู 23 คน และพบว่าถูกทางโรงเรียนยึดเอาไว้ จากนั้นเบิกจ่ายเงินเดือนให้ครูต่ํากว่ายอดจริงที่รัฐบาลอุดหนุนช่วยเหลือให้แก่ครูโรงเรียนเอกชนใน 3 จังหวัดชายแดนใต้ ให้มีรายรับไม่ต่ํากว่า 15,000 บาทต่อเดือน รวมทั้งเบี้ยเสี่ยงภัยอีก 2,500 บาทต่อเดือน
2. พล.ต.จตุพร กลัมพสุต รองแม่ทัพภาคที่ 4 เปิดเผยว่า รัฐบาลจ่ายเงินอุดหนุนให้แก่ครูโรงเรียนเอกชนในสามจังหวัดชายแดนภาคใต้ ซึ่งถือเป็น "พื้นที่พิเศษ" โดยอุดหนุนให้ครูมีรายรับไม่ต่ํากว่า 15,000 บาทต่อเดือน บวกกับเบี้ยเสี่ยงภัยอีก 2,500 บาทต่อเดือน แต่จากการตรวจสอบพบว่า ผู้บริหารโรงเรียนจ่ายเงินเดือนครูไม่ครบ มีการหักเอาไว้ประมาณครึ่งหนึ่ง โดยอ้างว่านําไปใช้ในกิจการอื่นของโรงเรียนหรือนําไปจ้างครูเพิ่มเพราะครูไม่เพียงพอ
3. จากการลงพื้นที่ตรวจสอบพบว่า หลายโรงเรียนมีพัฒนาการหลบเลี่ยงการตรวจสอบ ด้วยการยึดบัตรเอทีเอ็มของครูทุกคนไว้ แล้วทําหน้าที่กดเงินเดือนจ่ายให้ครูแทน โดยจ่ายให้เฉลี่ยคนละ 6,400 บาทเท่านั้น ซึ่งเท่ากับหักไปกว่าครึ่ง หรือ 8,600 บาท ส่วนเบี้ยเสี่ยงภัย เดือนละ 2,500 บาท ได้ถูกโรงเรียนหักไว้เช่นกัน
สาระสําคัญ
- สํานักงานคณะกรรมการส่งเสริมการศึกษาเอกชนได้ตรวจสอบข้อเท็จจริง พบว่าโรงเรียนดังกล่าว เป็นโรงเรียนในระบบ ประเภทสอนศาสนาอิสลามควบคู่วิชาสามัญ ตั้งอยู่ในพื้นที่อําเภอทุ่งยางแดง จังหวัดปัตตานี มีนักเรียนจํานวน 286 คน เปิดสอนระดับอนุบาลจนถึงระดับมัธยมศึกษาตอนปลาย มีครูจํานวนทั้งสิ้น 54 คน เป็นครูสอนวิชาสามัญจํานวน 26 คน เป็นครูสอนศาสนาจํานวน 28 คน โดยโรงเรียนได้รับเงินอุดหนุนรายบุคคลในอัตรา ระดับก่อนประถมศึกษา 13,884.50 บาท/คน/ปี ระดับประถมศึกษา 13,584.50 บาท/คน/ปี ระดับมัธยมศึกษาตอนต้น 16,432.50 บาท/คน/ปี ระดับมัธยมศึกษาตอนปลาย 16,732.50 บาท/คน/ปี
กรณีข้างต้นโรงเรียนให้การยอมรับว่าได้ยึดบัตร ATM และสมุดบัญชีธนาคารของครูสอนวิชาสามัญจํานวน 26 คน เพื่อความสะดวกในการเบิกจ่ายเงินเดือนให้ครูในอัตราคนละ 7,000บาท ส่วนต่างอีกจํานวน 8,000 บาท ได้เอาไปเฉลี่ยเพื่อจ่ายเป็นเงินเดือนให้กับครูสอนศาสนาอีก จํานวน 28 คน โดยอ้างว่าครูผู้สอนวิชาสามัญทุกคนยินยอม สําหรับการจ่ายเบี้ยเสี่ยงภัยเดือนละ 2,500 บาท โรงเรียนแจ้งว่าได้จ่ายให้ครูที่มีสิทธิครบถ้วนตามที่ระเบียบกําหนด
ทั้งนี้ การจ่ายเงินเดือนครูซึ่งกําหนดไว้ในระเบียบกระทรวงศึกษาธิการ ว่าด้วยการกําหนดมาตรการช่วยเหลือนักเรียนในโรงเรียนเอกชน เป็นเงินอุดหนุนรายบุคคล พ.ศ. 2558 ไม่ได้กําหนดให้หน่วยงานของรัฐจ่ายเงินเดือนครูโดยตรง แต่ให้โรงเรียนดําเนินการจ่ายเงินเดือนครูจากเงินอุดหนุนรายบุคคล ซึ่งเงินเดือนครูดังกล่าวต้องจ่ายเป็นลําดับแรก ในอัตราคนละ 15,000 บาท ต่อเดือน ส่วนที่เหลือนําไปใช้จ่ายเป็นค่าพัฒนาสื่อการเรียนการสอน ครุภัณฑ์ พัฒนาอาคารสถานที่และการดําเนินการของโรงเรียน
จากการตรวจสอบข้อมูลทางการเงินของโรงเรียน ปรากฏว่าโรงเรียนมิได้เก็บค่าธรรมเนียมการศึกษาจากผู้ปกครอง โดยได้รับเงินอุดหนุนรายบุคคล จํานวน 4,607,976 บาท/ ปี ซึ่งหากจ่ายเงินครูสอนวิชาสามัญจํานวน 26 คน ตามวุฒิการศึกษาที่ทางราชการกําหนด คนละ 15,000 บาท เป็นเงิน4,680,000 บาท /ปี
อย่างไรก็ตาม ถึงแม้จะเป็นการแก้ปัญหาในการบริหารเงินของโรงเรียน แต่ก็ถือว่าไม่เป็นไปตามระเบียบฯ ซึ่งสํานักงานคณะกรรมการส่งเสริมการศึกษาเอกชน จะดําเนินการสั่งการให้โรงเรียนแก้ไขให้ถูกต้องตามระเบียบ โดยการพิจารณาสัดส่วนจํานวนครูต่อจํานวนนักเรียนให้เหมาะสมกับจํานวนเงินอุดหนุนที่ได้รับ เพื่อป้องกันและแก้ไขปัญหาในทํานองเดียวกันนี้อีก
อนึ่ง ยังมีโรงเรียนที่มีปัญหาในลักษณะเดียวกันนี้ ซึ่งสํานักงานคณะกรรมการส่งเสริมการศึกษาเอกชน ได้ดําเนินการตรวจสอบการจ่ายเงินเดือนครูและเบี้ยเสี่ยงภัยในพื้นที่จังหวัดชายแดนภาคใต้แล้ว และจะได้หาแนวทางแก้ไขปัญหาต่อไป